**CONTRACT DE SERVICII**

**Nr......................................**

**1. Părţile contractante**

**art.1** În temeiul Legii 98/2016, privind achizitiile publice,între:

|  |  |  |
| --- | --- | --- |
| Denumire: **Universitatea de Vest din Timișoara** Adresa: Bd. Vasile Pârvan nr. 4 | | |
| Cod fiscal: 4250670 | RO62TREZ23F650601200130X | |
| Localitatea: Timişoara | RO78TREZ23F651104200130X |  |
| Persoana de contact: Dr.Ec.Mircea Mihai Rob | Cod postal : 300223 Țara: România | |  |
| E-mail: mircea.rob@e-uvt.ro | Telefon: 0256 592 190 | |
| Adresa/ele de internet: [www.uvt.ro](http://www.uvt.ro/) | | |
| reprezentată prin Prof.Univ.Dr. Marilen Gabriel Pirtea, având funcţia Rector,  în calitate de Achizitor, pe de o parte, | | |

şi,

|  |  |  |
| --- | --- | --- |
| Denumire: **......................................** Adresa: .................................. | | |
| Cod fiscal: ............................ RO........................ | | |
| Localitatea: ............ | Ţara: ..................... |  |
| Persoana de contact: ....................... | Telefon: ..................... | |
| E-mail.......................... | Tel./Fax: ........................... | |
| reprezentată prin ............................., având funcţia Administrator, în calitate de Prestator, pe de altă parte, | | |

a intervenit prezentul contract.

**2. Obiectul contractului**

**art.2.**Obiectul contractului îl constituie prestarea *serviciilor de întreținere, intervenție, depanări și reparații ale centralelor termice din dotarea imobilelor Universității de Vest din Timișoara și a instalațiilor de hidrofor din clădirea Facultății de Arte și Design și a Căminului Camelia ale Universităţii de Vest din Timisoara*.

**3.Durata contractului**

**art.3.1.**Durata prezentului contract începe la data de ...................... și se finalizează la data de ..........................., data încetării Contractului.

**art.3.2** Termenul de prestare a serviciilor care fac obiectul prezentului contract, este de 12 luni de la data începerii contractului, nu mai tarziu de ...............................

**4. Preţul contractului**

**art.4** Prețul contractului este de ........................ lei la care se adaugă 19 % TVA în valoare de ....................... lei, rezultând o valoare totală de ..................... lei TVA inclus.

**5.Modalităţi de plată**

**art.5.1.**Plata contractului se va efectua lunar din FB Studii Universitare si Subvetii camine, în cuantum total de ……………….. lei, cu ordin de plată, în termen de maxim 30 de zile de la semnarea fără obiecțiuni a procesului verbal de recepție a serviciilor prestate, pe baza facturii, conform prevederilor legale în vigoare cu privire la emiterea facturilor.

**art**.**5.2**.La facturare se vor folosi prețurile unitare rotunjite la două zecimale. Nerespectarea acestei condiții duce la neplata facturii din vina prestatorului.

**art.5.3** Factura va conține în mod obligatoriu într-un câmp separat numărul și data contractului la care se referă și codul CPV. Facturile care nu conțin aceste informații se vor restitui.

**art.5.4.** Factura lunară de service va fi însoțită de documente justificative în original.

**6.Documentele contractului**

6.1 Caietul de sarcini nr…………………………….

6.2 Oferta inregistrata la UVT nr. ……………………………….

**7. Obligaţiile principale ale Prestatorului**

**art.7.1** Prestatorul se obligă să semneze contractul și sa îl retransmită Achizitorului prin curier în termen de maxim 3 zile de la data în care l-a primit de la acesta.

**art.7.2** Sa presteze in mod corespunzator serviciile mentionate in caietul de sarcini și în oferta tehnico financiară și clarificările ulterioare.

**art.7.3.** Prestatorul va asigura materialele şi echipamentele necesare prestării serviciilor.

**art.7.4.** Prestatorul este pe deplin responsabil pentru conformitatea, stabilitatea şi siguranţa operaţiunilor executate, precum şi pentru procedeele utilizate.

**art.7.5.** Prestatorul va respecta legislaţia în vigoare, normativele şi reglementările ISCIR referitoare la urmărirea şi înregistrarea în Registrele de evidenţă ale instalaţiilor.

**art.7.6.** Prestatorul are obligaţia de a înştiinţa în scris Achizitorul în cazul constatării oricăror defecte *sau funcţionare incorectă ale instalaţiilor, sau în cazul nerespectării reglementărilor CNCIR sau a* altor cauze care ar periclita autorizarea funcţionării instalaţiilor.

**art.7.7.** În cadrul contractului de servicii, Prestatorul va efectua următoarele activități:

a) Intervenţii în caz de avarie sau de oprire din funcţionare,

b) Activităţi specifice de mentenanţă, lunare, cu consemnare în Notele de Service/Constatare/Remediere/Intervenții semnate de administratorul de imobil, pentru asigurarea unei funcţionări fără întreruperi şi în parametrii optimi a întregului sistem al centralelor termice specificate si instalatiei de hidrofor, în care Prestatorul va efectua urmărirea funcţionării tuturor echipamentelor, componentelor, instalațiilor și altele asemenea lor care intră în componența centralelor termice si instalatiei de hidrofor, operațiuni curente de verificare, reglare, întreţinere şi reparaţii în cazurile de întrerupere a funcţionării.

Prestatorul va efectua verificarea anuală a cazanelor şi a tuturor componentelor centralelor termice, în perioada de vară conform unei programări făcute de comun acord cu Achizitorul, şi care va cuprinde totalitatea operațiunilor care să asigure buna funcționare a centralelor și a instalațiilor hidrofor.

c) Efectuarea unor lucrări de reparaţii, în cazurile de defectare a instalațiilor sau echipamentelor.

d) Efectuarea unor lucrări de remont, modificări sau modernizări, la solicitarea Achizitorului.

e) Prestatorul, împreună cu responsabilul RSVTI al achizitorului, va asigura relația cu autoritatea CNCIR pentru autorizarea periodică a funcționării cazanelor centralelor prezentate,

f) Instructaj de specialitate pentru cel puțin două persoane pentru fiecare obiectiv.

**art.7.8** Prestatorul se obligă să raspunda la solicitarea Achizitorului pentru intervenții în maxim 2 ore de la momentul sesizării, indiferent de oră/zi din săptămână/sărbători legale, conform caietului de sarcini.

**art.7.9** Prestatorul are obligaţia de a respecta şi executa dispoziţiile Achizitorului în orice problemă, menţionată sau nu în Caietul de sarcini, referitoare la prestarea serviciilor. În cazul în care Prestatorul consideră că dispoziţiile Achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

**art.7.10** În cazul în care respectarea şi executarea dispoziţiilor generează costuri suplimentare, atunci aceste costuri vor fi acoperite pe cheltuiala Achizitorului.

**art.7.11** Pe parcursul prestării serviciilor, Prestatorul are obligaţia de a lua toate măsurile necesare pentru a proteja mediul în şi în afara locaţiei de prestare, şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

**art.7.12** Pe parcursul prestării serviciilor, Prestatorul are obligaţia de a remedia toate stricăciunile produse din vina sa, atât proprietăţilor Achizitorului cât şi proprietăţilor riverane.

**art.7.13** Prestatorul va respecta normele PSI şi de Protecţia muncii conform Legii 319/2006.

**art.7.14** Prestatorul se obligă să despăgubească achizitorul împotriva oricăror reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele și instalaţiile care fac obiectul prestării serviciilor.

**art.7.15** În cazul nerespectării obligaţiilor sale în termenul prevăzut la art.3.2 , în conformitate cu oferta anexata la contract, prestatorul este obligat să suporte daune la valoarea totala a contractului de de …………………. (cifre si litere) lei.

**art.7.16** Prestatorul se obligă să se obligă să emită factura prin sistemul e-factura în conformitate cu termenele şi obligaţiile asumate prin contract, iar în cazul unor omisiuni sau greşeli se obligă să efectueze corecţiile corespunzătoare mesajelor din sistemul e-factura în termenul cel mai scurt posibil.Termenele de plata se decaleaza corespunzator datei la care factura operata in sistemul eFactura este emisa in conformitate cu cele solicitate prin mesageria eFactura.

**8. Obligaţiile Achizitorului**

**art.8.1.** Achizitorul are obligaţia de a pune la dispoziţia Prestatorului documentaţia necesară pentru efectuarea serviciilor contractate.

**art.8.2.** Achizitorul este pe deplin responsabil pentru dispoziţiile date.

**art.8.3.** Achizitorul se obligă să asigure accesul la obiective, în timpul programului de lucru al UVT sau conform unui program stabilit de comun acord cu Prestatorul.

**art.8.4.** Achizitorul se obligă să pună la dispoziţia Prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului.

**art.8.5** Achizitorul se obligă să recepţioneze serviciile în termen de maxim 30 zile de la emiterea facturii, pe baza documentelor predate de către prestator, respectiv factura însoţită de documentele de atestare conform prevederilor din Caietul de sarcini.

**art.8.6** Să achite contravaloarea serviciilor prestate, lunar, cu ordin de plată, prin Trezorerie, în termen de 30 de zile de la semnarea fara obiectiuni a procesului verbal de receptie a serviciilor, pe baza facturii emise de prestator, cu respectarea legislaţiei în vigoare privitoare la efectuarea plăţilor de către instituţiile publice.

**9. Începerea şi execuţia prestărilor**

**art.9.1.** Prestatorul are obligaţia de a începe prestările serviciilor începând cu data prevăzută la art.3.2.

**art.9.2.** În cazul în care Prestatorul întârzie începerea prestărilor, Achizitorul are dreptul să-i fixeze un termen până la care activitatea să intre în normal. Totodată, Achizitorul va avertiza Prestatorul că în cazul neconformării, la expirarea termenului stabilit, va rezilia contractul de drept şi va percepe o penalitate de 10% din valoarea contractului.

**art.9.3.** Achizitorul are dreptul de a supraveghea desfăşurarea efectuării prestărilor.

**art.9.4.** Părţile contractante vor notifica identitatea reprezentanţilor lor, pentru a supraveghea efectuarea serviciilor.

**10. Asigurări:**

**art.10** Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de Prestator, cu excepţia unui accident sau prejudiciu rezultând din vina persoanei Achizitorului sau a angajaţilor acestuia

**11. Sancţiuni pentru neîndeplinirea obligaţiilor:**

**art.11.1** În cazul în care, din vina sa exclusivă, Prestatorul nu reuşeşte să-şi îndeplinească termenele contractului, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă de 1% din preţul contractului/zi de întârziere.

**art.11.2** Penalitățile se vor aplica de la data la care se depășește termenul de prestare stabilit la art.3.2. |

**art.11.3** În cazul în care achizitorul nu onorează facturile în termen de 30 zile de la expirarea perioadei convenite la art.5.1 atunci acesta are obligaţia de a plăti, ca penalităţi, o sumă echivalentă cu 1% din plata neefectuată/zi de întârziere.

**art.11.4** Nerespectarea obligaţiilor asumate prin prezentul contract de către una dintre părti, în mod culpabil şi repetat, dă dreptul părţii lezate de a considera contractul reziliat de drept şi de a pretinde plata de dauneinterese.

**art.11.5** Achizitorul îşi rezervă dreptul de a renunţa oricând la contract, printr-o notificare scrisă adresată Prestatorului fără nici o compensaţie, dacă acesta din urmă dă faliment, cu condiţia ca această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

12.**Amendamente**

art.12. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**13.Întarzieri în îndeplinirea contractului**

**art.13.1** Dacă pe parcursul îndeplinirii contractului, Prestatorul nu respectă termenelor din contract, acesta are obligaţia de a notifica, în timp util, Achizitorul. Modificarea datei/perioadelor de prestare asumate, se face cu acordul părţilor, prin act adiţional.

**art.13.2** În afara cazului în care Achizitorul este de acord cu o prelungire a duratei de prestare a serviciilor, orice întârziere în îndeplinirea contractului dă dreptul acestuia de a solicita penalităţi/daune Prestatorului.

**14. Rezilierea contractului:**

**art.14.1** În caz de neexecutare totală, parţială sau în caz de executare necorespunzătoare a obligaţiilor asumate prin prezentul Contract de către oricare dintre Părţi, cealaltă Parte poate solicita rezilierea unilaterală a Contractului. Rezilierea unilaterală va opera la comunicarea declaraţiei de reziliere trimise Părţii în culpă (“Notificarea de reziliere”) în baza art. 1552 Codul civil. Anterior rezilierii, Partea prejudiciată va transmite Părţii în culpă o notificare („Notificare de remediere”) prin care se va descrie nerespectarea Contractului, cu referire la clauzele ce reglementează obligaţia neexecutată ori executată necorespunzător şi se va solicita remedierea acesteia în termen de 15 zile calendaristice („Termen de remediere”). În cazul în care Partea în culpă nu remediază încălcarea respectivă în Termenul de remediere, Partea prejudiciată va comunica Notificarea de reziliere..

**art.14.2** Achizitorul nu este obligat să comunice Notificarea de remediere şi să acorde Termen de remediere Prestatorului în cazul în care acesta se află de drept în întârziere cu privire la neexecutarea obligaţiilor conform Contractului sau conform prevederilor legale.

**art.14.3** Rezilierea va opera fără intervenţia instantelor judecătoreşti sau a altor formalităţi în afara celor de mai sus. Prevederile prezentului paragraf nu înlătură răspunderea Părţii care, în mod culpabil, a cauzat încetarea Contractului

**art.14.4** Nerespectarea de către prestator, din culpa sa exclusivă, a obligaţiilor asumate prin prezentul contract, dă dreptul achizitorului de a pretinde plata de daune-interese la valoarea totală a contractului de achiziție publică de servicii.

**15. Denunțarea unilaterală a contractului de către achizitor**

**art.15.1** Achizitorul are dreptul la denunțarea unilaterală a contractului în următoarele cazuri:

1) pierderea finanțării, în cazul contractelor încheiate din fonduri nerambursabile externe, contracte de cercetare naţională,

2) dacă prestatorul este în dizolvare, faliment sau îi sunt retrase autorizațiile de funcționare.

3) în cazul unor decizii ale Curții Europene de Justiție sau în cazul în care prestatorul se regăsește într-una dintre situațiile de excludere.

**art.15.2** Denunțarea unilaterală are loc prin transmiterea unui notificări scrise de către achizitor prestatorului și intervine la data transmiterii notificării.

**art.15.3** Dreptul achizitorului de a pretinde daune-interese pentru neexecutare nu va fi afectat de o astfel de încetare. Prestatorul are dreptul de a pretinde numai plata corespunzătoare pentru partea din contract îndeplinită și recepționată, până la data denunțării unilaterale a contractului.

**16.Cesiunea**

**art.16.1.**Prestatorul are dreptul de a cesiona doar creanțele născute din acest contract, obligațiile născute rămânând în sarcina parților contractante, astfel cum au fost stipulate și asumate inițial.

**art.16.2.** Cesiunea nu va exonera Prestatorul de nici o responsabilitate privind garanţia sau orice alte obligaţii asumate prin contract.

**17.Forţa majoră**

**art.17.1.** Forţa majoră este constatată de o autoritate competentă.

**art.17.2.**Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**art.17.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**art.17.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**art.17.5.** Dacă forţa majoră acţionează sau se estimează ca va acţiona o perioadă mai mare de o lună, fiecare parte va avea dreptul să notifice celeilalte părţi încetarea deplin drept a prezentului contract, fără ca vreuna dintre părţi să poată pretindă celeilalte daune-interese.

**18.Soluţionarea litigiilor**

**art.18.1.** Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**art.18.2.** Dacă, după 15 zile de la începerea acestor tratative, Achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de instanţele de contencios de la sediul autorităţii contractante.

**19. Limba care guvernează contractul**

**art.19.** Limba care guvernează contractul este limba română.

**20.Comunicări**

**art.20.1.**

(1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

(3) Comunicările dintre părţi se pot face şi prin telefon, fax sau e-mail, cu condiţia confirmării în scris a primirii comunicării.

**art.20.2.** Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

**21.Legea aplicabilă contractului**

**art.21.**Contractul va fi interpretat conform legilor din România.

**22.Dispoziţii finale**

**art.22.1**.Clauzele prezentului contract se completează cu prevederile legislaţiei generale şi specifice în materie, actualizată până în momentul încheierii contractului.

**art.22.2**.Prezentul contract cu nr. ................ s-a încheiat în 2 (două) exemplare originale, câte unul pentru fiecare parte.

|  |  |  |
| --- | --- | --- |
| **Prestator,**  **........................** | **Achizitor**  **Universitatea de Vest din Timişoara** | |
| Administrator, | RECTOR , | |
| ................. | Prof. univ. Dr. Marilen Gabriel PIRTEA | |
|  |  | |
|  |  | |
|  | Viză CFP, |
|  | Ec. Florina-Maria CIONCA |
|  | Director D.E.F.  Dr. Ec. Cosmin Alexandru SPIRIDON |
|  | Aviz juridic, |
|  | Cons. Jur. Nadia TOPAI |
|  | Director D.E.P.A.M.I. |
|  | Dr.Ec.Mircea Mihai ROB |
|  | Şef Serviciu Achiziţii Publice și Contracte, |
|  | Ing.Monica BRIHAN  Responsabil achiziție  Bogdan-Daniel ZEGOICEA |